Likumprojekts

**Grozījumi Ēku energoefektivitātes likumā**

Izdarīt Ēku energoefektivitātes likumā (Latvijas Vēstnesis, 2012, 201. nr.; 2016, 57. nr.; 2017, 124. nr.) šādus grozījumus:

1. Papildināt 13. panta trešo daļu ar otro teikumu šādā redakcijā:

"Lēmuma pieņemšana un izpilde attiecībā uz privātpersonu un atvasinātu publisku personu notiek Administratīvā procesa likumā noteiktajā kārtībā."

2. Papildināt pārejas noteikumu 10. punktu ar otro teikumu šādā redakcijā:

"Līdz šā likuma 12. panta piektajā daļā noteiktā deleģēšanas līguma noslēgšanai un šā likuma 12. panta sestajā daļā noteiktā maksas pakalpojuma cenrāža apstiprināšanai, bet ne vēlāk kā līdz 2018. gada 31. decembrim neatkarīga eksperta kompetences apliecināšanas pārbaudes un profesionālās darbības uzraudzības uzdevumu ir tiesīga veikt kompetences apliecināšanas institūcija, kas saskaņā ar normatīvajiem aktiem atbilstības novērtēšanas jomā un atbilstoši standartam LVS EN ISO/IEC 17024:2012 "Atbilstības novērtēšana. Vispārīgās prasības personu sertificēšanas institūcijām (ISO/IEC 17024:2012)" ir akreditēta valsts aģentūrā "Latvijas Nacionālais akreditācijas birojs"."

Ministru prezidenta biedrs,

ekonomikas ministrs

Arvils Ašeradens